
ΤΕΥΧΟΣ ΤΡΙΤΟ 


Αρ 


. Φύλλου 611 


ΥΠΟΥΡΓΕΙΟ ΕΞΩΤΕΡΙΚΩΝ 

Αριθμ. Π23ΚΑΣ-29054 

Προκήρυξη πλήρωσης, με ειδική διαδικασία επι¬ 
λογής, τεσσάρων (4) θέσεων τακτικών επιστημο¬ 
νικών συνεργατών, για μια τριετία, στο Κέντρο 
Ανάλυσης και Σχεδιασμού (Κ.Α.Σ.) του Υπουργεί¬ 
ου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Την παράγραφο 5 του άρθρου 13 του Οργανισμού 
του Υπουργείου Εξωτερικών, που κυρώθηκε με το άρθρο 
πρώτο του ν. 3566/2007 «Κύρωση ως Κώδικα του "Ορ¬ 
γανισμού του Υπουργείου Εξωτερικών"» (ΑΊ17), όπως 
τροποποιήθηκε με την παράγραφο 2δ του άρθρου 1 του 
ν. 4451/2017 (ΑΊ 6). 

2. Την περίπτωση στ' της παραγράφου 2 του άρθρου 
23 του ν. 4009/2011 (ΑΊ 95), όπως τροποποιήθηκε με το 
άρθρο 15 του ν. 4451/2017 (ΑΊ 6). 

3. Τη διάταξη της παραγράφου 2 του άρθρου 90 του 
Κώδικα Νομοθεσίας για την Κυβέρνηση και τα κυβερνη¬ 
τικά όργανα, που κωδικοποιήθηκε με το άρθρο πρώτο 
του π.δ. 63/2005 «Κωδικοποίηση της νομοθεσίας για 
την Κυβέρνηση και τα κυβερνητικά όργανα» (Α'98) και 
του π.δ. 113/2010 «Ανάληψη υποχρεώσεων από τους 
διατάκτες» (ΑΊ 94). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

5. Τις διατάξεις της παραγράφου 2 του άρθρου 14 
του ν. 2190/1994 «Σύσταση ανεξάρτητης αρχής για την 
Επιλογή Προσωπικού και ρύθμιση θεμάτων Διοίκησης» 
(Α'28), όπως τροποποιηθέν ισχύει. 

6. ΤηνΔΙΠΑΑΔ/Φ.ΕΓΚΡ./2/29825/09.01.2018 απόφαση 
τηςΤριμελούς Επιτροπής της παραγράφου 1 του άρθρου 
2 της 33/27.12.2006 πράξης του Υπουργικού Συμβου¬ 
λίου «Έγκριση για την κίνηση πλήρωσης διαδικασιών 
πλήρωσης τεσσάρων (4) θέσεων τακτικών επιστημονι¬ 
κών συνεργατών, διάρκειας τριών (3) ετών με δυνατό¬ 
τητα ανανέωσης, στο Κέντρο Ανάλυσης και Σχεδιασμού 
(Κ.Α.Σ.) του Υπουργείου Εξωτερικών». 

7. Την απόφαση της Τριμελούς Επιτροπής της πα¬ 
ραγράφου 1 του άρθρου 2 της 33/27.12.2006 πράξης 
του Υπουργικού Συμβουλίου «Αναστολή διορισμών και 


προσλήψεων στο Δημόσιο Τομέα» (Α'280), όπως ισχύ¬ 
ει, η ισχύς της οποίας παρατάθηκε με τις διατάξεις της 
27/29.12.2016 Π.Υ.Σ. (Φ.Ε.Κ. 243/Α730-12-2016). 

8. Την υπ' αριθμ. 00023000182/23.02.2018 απόφα¬ 
ση του Υπουργού Οικονομικών (αριθμ. πρωτοκόλλου 
2/13864) με θέμα «Μεταβολές Εκτελούμενου Προϋ¬ 
πολογισμού», δυνάμει της οποίας ενεγράφη σχετική 
πρόβλεψη θέσεων στον προϋπολογισμό εξόδων του 
Υπουργείου Εξωτερικών. 

9. Τις με Α.Π. ΜΕ. 2/085/0342/110.770 και ΜΕ. 2/085/ 
0352/110.771, αποφάσεις ανάληψης υποχρέωσης της 
ΣΤ4 Διεύθυνσης Οικονομικής Διαχείρισης του Υπουρ¬ 
γείου Εξωτερικών. 

10. Το γεγονός ότι από την παρούσα απόφαση δεν 
προκαλείται πρόσθετη δαπάνη σε βάρος του κρατικού 
προϋπολογισμού, δεδομένου ότι θα καλυφθούν (4) κενές 
θέσεις Επιστημονικών Συνεργατών στο Κέντρο Ανάλυ¬ 
σης και Σχεδιασμού του Υπουργείου Εξωτερικών, όπως 
αυτές προβλέπονται στο άρθρο 13 του Οργανισμού του 
Υπουργείου Εξωτερικών, που κυρώθηκε με το άρθρο 
πρώτο του ν. 3566/2007 «Κύρωση ως Κώδικα του Ορ¬ 
γανισμού του Υπουργείου Εξωτερικών"» (ΑΊ 17), όπως 
τροποποιηθέν ισχύει, αποφασίζουμε: 

Α. Προκηρύσσεται η πλήρωση, με ειδική διαδικασία 
επιλογής τεσσάρων (4) θέσεων τακτικών επιστημονι¬ 
κών συνεργατών για μια τριετία, με δυνατότητα ανα¬ 
νέωσης, οι οποίοι είτε έχουν την ιδιότητα του καθηγη¬ 
τή πανεπιστημίου με ερευνητικό έργο συναφές με τα 
γνωστικά αντικείμενα που προβλέπονται στην υπό Γ. 
παράγραφο, είτε είναι ερευνητές-αναλυτές. Οι ως άνω 
υποψήφιοι πρέπει να έχουν πενταετή προϋπηρεσία ή 
πενταετή ερευνητική εμπειρία/έργο, με συνάφεια προς 
τα γνωστικά αντικείμενα που προβλέπονται στην υπό 
Γ. παράγραφο. Ως ερευνητές - αναλυτές νοούνται οι κά¬ 
τοχοι συναφούς διδακτορικού τίτλου με την ανωτέρω 
προϋπηρεσία/εμπειρία. 

Οι ανωτέρω τέσσερις (4) τακτικοί επιστημονικοί συ¬ 
νεργάτες τίθενται υπό την ευθύνη του Επιστημονικού 
Διευθυντή, παρέχουν τις υπηρεσίες τους όπως θα ορί¬ 
ζεται από αυτόν και αποτελούν ομάδα υποστήριξηςτων 
εργασιών του Κέντρου Ανάλυσης και Σχεδιασμού του 
Υπουργείου Εξωτερικών. 

Β. Οι ενδιαφερόμενοι, σύμφωνα με τα οριζόμενα γενι¬ 
κά προσόντα διορισμού του άρθρου 66 του Οργανισμού 
του Υπουργείου Εξωτερικών (ν. 3566/2007), πρέπει: 

α) Να έχουν την ελληνική ιθαγένεια. 

β) Οι άνδρες να έχουν εκπληρώσει τις στρατιωτικές 
τους υποχρεώσεις ή να έχουν νόμιμα απαλλαγεί από 
αυτές και να μην έχουν καταδικασθεί για λιποταξία. 

γ) Να μην έχουν στερηθεί, λόγω καταδίκης τα πολιτικά 
τους δικαιώματα. 

δ) Να μην έχουν καταδικασθεί για κακούργημα, όπως 
και σε οποιαδήποτε ποινή για κλοπή, υπεξαίρεση (κοινή 
ή στην υπηρεσία), απάτη, εκβίαση, πλαστογραφία, απι¬ 
στία δικηγόρου, καταπίεση, δωροδοκία, απιστία σχετική 
με την υπηρεσία, παράβαση καθήκοντος συκοφαντική 
δυσφήμηση, καθώς και για οποιοδήποτε έγκλημα κατά 
της γενετήσιας ελευθερίας ή οικονομικής εκμετάλλευσης 
της γενετήσιας ζωής. Επίσης να μην υφίσταται εναντίον 
τους εκκρεμής δίκη για κακούργημα ή για κάποιο από 
τα προαναφερόμενα πλημμελήματα. Η παραγραφή κα¬ 
κουργήματος ή πλημμελήματος για τα οποία εκδόθηκε 
καταδικαστική απόφαση ή διατάχθηκε παραπομπή με 
τελεσίδικο βούλευμα, δεν αίρει το ανωτέρω κώλυμα. 
Η αποκατάσταση και η χάρη δεν αίρουν το ανωτέρω 
κώλυμα, εκτός εάν το εκδιδόμενο, σύμφωνα με την πα¬ 
ράγραφο 1 του άρθρου 47 του Συντάγματος π.δ. αίρει 
και το κώλυμα αυτό. 

ε) Να μην τελούν σε στερητική ή επικουρική δικαστική 
συμπαράσταση. 

στ) Να μην έχουν απολυθεί οριστικά για πειθαρχικό 
λόγο από θέση δημοσίου υπαλλήλου ή υπαλλήλου 
ν.π.δ.δ. ή δημόσιας επιχείρησης ή οργανισμού κοινής 
ωφέλειας. 

ζ) Να έχουν την υγεία και τη φυσική καταλληλότητα για 
την εκτέλεση των καθηκόντων των προκηρυσσόμενων 
θέσεων. 

Επίσης πρέπει να διαθέτουν: 

1. Βασικό τίτλο σπουδών: Πτυχίο Νομικής Πολιτικών 
Επιστημών, Διεθνών και Ευρωπαϊκών Σπουδών, ή συνα¬ 
φές πτυχίο Πανεπιστημίου ή Ελληνικού Ανοικτού Πανε¬ 
πιστημίου (Ε.Α.Π.) ή Προγραμμάτων Σπουδών Επιλογής 
(Π.Σ.Ε.) της ημεδαπής ή αναγνωρισμένο ισότιμο αντί¬ 
στοιχης ειδικότητας σχολών της αλλοδαπής. 

2. Αναγνωρισμένο τίτλο διδακτορικού διπλώματος: 
Τίτλοι Ελληνικού Πανεπιστημίου ή Ελληνικού Ανοικτού 
Πανεπιστημίου (Ε.Α.Π.) ή αναγνωρισμένοι ισότιμοι τίτλοι 
της αλλοδαπής, συναφείς με τα γνωστικά αντικείμενα 
των προκηρυσσόμενων θέσεων, σύμφωνα με τα προ- 
βλεπόμενα στην υπό Γ. παράγραφο. 

Κριτήρια αξιολόγησης αποτελούν η διδακτική/ερευ- 
νητική εμπειρία καθώς και οι συναφείς δημοσιεύσεις. 

- Επίσης, η αποδεδειγμένη πολύ καλή γνώση της αγ¬ 
γλικής και λοιπών προβλεπόμενων υπό Γ. ξένων γλωσ¬ 
σών. Δεν απαιτείται η απόδειξη της γνώσης της ξένης 
γλώσσας, εάν οι επικαλούμενοι τίτλοι σπουδών έχουν 
αποκτηθεί στο εξωτερικό, όπου τα μαθήματα διδάσκο¬ 
νται στην ίδια γλώσσα. 

Γ. Οι προαναφερόμενοι αναγνωρισμένοι τίτλοι σπου¬ 
δών, ήτοι το γνωστικό αντικείμενο του διδακτορικού 
διπλώματος και της διατριβής ή και η διδακτική/ερευ- 
νητική εμπειρία των υποψηφίων θα πρέπει να αντιστοι¬ 
χούν με συνάφεια στα γνωστικά αντικείμενα μιας από 
τις κατωτέρω τέσσερις θεματικές: 


1. Δυτικά Βαλκάνια: με έμφαση τις χώρες της Αλβα¬ 
νίας και Π.Γ.Δ.Μ., εσωτερικά και εξωτερικές σχέσεις ευ- 
ρωατλαντική διάσταση, με κατά προτεραιότητα γνώση 
οικείων γλωσσών. 

2. Τουρκία: εσωτερικά και εξωτερικές σχέσεις με κατά 
προτεραιότητα γνώση Τουρκικής γλώσσας. 

3. Αραβικός Κόσμος - Μέση Ανατολή: εσωτερικά και 
εξωτερικές σχέσεις χωρών, εξομάλυνση διενέξεων, 
ασφάλεια και σταθερότητα, με κατά προτεραιότητα 
γνώση Αραβικής γλώσσας. 

4. Μειονοτικά ζητήματα: θεσμικές - πολιτικές δυνατό¬ 
τητες και προβλήματα. 

Δ. ΑΙΤΗΣΗ ΣΥΜΜΕΤΟΧΗΣ-ΔΙΚΑΙΟΛΟΓΗΤΙΚΑ 

1. Για τη συμμετοχή στη διαδικασία επιλογής απαιτείται 
η αποστολή ταχυδρομικά, με συστημένη επιστολή, και 
την ένδειξη «για τη διαδικασία επιλογής (4) επιστημονι¬ 
κών συνεργατών στο Κ.Α.Σ.» (Υπουργείο Εξωτερικών, ΣΤ1 
Διεύθυνση Προσωπικού και Διοικητικής Οργάνωσης Ακα¬ 
δημίας 1,1 0671 Αθήνα - γραφείο 204, τηλ.: 210-3681131) 
αίτησης συμμετοχής σε ειδικό έντυπο εντός είκοσι (20) 
ημερών από την επομένη της δημοσίευσης της περίληψης 
της προκήρυξης σε δύο (2) ημερήσιες εφημερίδες της 
Αθήνας. Η εμπρόθεσμη ταχυδρομική αποστολή αποδει- 
κνύεται από τη σφραγίδα του ταχυδρομείου. 

Οι υποψήφιοι μπορούν να προμηθεύονται την αίτηση 
συμμετοχής από την ιστοσελίδα του Υπουργείου Εξωτε¬ 
ρικών: (Γιΐΐρ://νννννν.ιηί3.9Γ/άίη3ΐοΐίΐθ5-θρ3996ΐηΊ3ΐίΙ<ί5- 
5ΐ3άίθάΓΟΓΠί35-5ΐΟ-γρθΧ). 

Η αίτηση συμμετοχής επέχει θέση υπεύθυνης δήλωσης 
του άρθρου 8 του ν. 1599/1986 (Α' 75) και η ανακρίβεια 
των δηλουμένων στοιχείων επισύρει τις προβλεπόμενες 
ποινικές κυρώσεις. 

2. Με την αίτηση συμμετοχής συνυποβάλλονται προς 
αξιολόγηση: 

α) Πρόσφατη Φωτογραφία (διαβατηρίου ή ταυτότη¬ 
τας) με αναγραφή του ονοματεπωνύμου και υπογραφή 
στο πίσω μέρος αυτής. 

β) Ευκρινές φωτοαντίγραφο των δύο όψεων του ατο¬ 
μικού δελτίου ταυτότητας ή, ελλείψει ταυτότητας φωτοα¬ 
ντίγραφο των κρίσιμων σελίδων του διαβατηρίου, δηλα¬ 
δή αυτών, όπου αναφέρονται ο αριθμός και τα στοιχεία 
ταυτότητας του κατόχου, σε περίπτωση δε που από αυτά 
δεν προκύπτει η ημερομηνία γέννησης προσκομίζεται 
και πιστοποιητικό γέννησης. 

γ) Βιογραφικό σημείωμα με στοιχεία της επιστημονι¬ 
κής και επαγγελματικής δράσης. 

δ) Ευκρινή φωτοαντίγραφα του πτυχίου, διδακτορικού 
διπλώματος και των υπολοίπων προβλεπομένων από την 
προκήρυξη τίτλων σπουδών, ή πιστοποιητικών (πτυχία 
ξένων γλωσσών, πράξεις αναγνώρισης κ.λπ.). 

ε) ί. Προκειμένου για Καθηγητή Πανεπιστημίου: Βε¬ 
βαίωση της Διεύθυνσης Προσωπικού του Πανεπιστημί¬ 
ου στο οποίο υπηρετούν από την οποία να προκύπτει 
κατ’ ελάχιστο η ιδιότητά τους, η Σχολή και το Τμήμα στο 
οποίο υπηρετούν ή τα ερευνητικά προγράμματα στα 
οποία συμμετέχουν, ο βαθμός και τα καθήκοντά τους 
καθώς και η ημερομηνία ανάληψης αυτών. 

ϋ. Προκειμένου για Ερευνητή-Αναλυτή: Αποδεικτικά/ 
Πιστοποιητικά τουλάχιστον 5ετούς ερευνητικού έργου ή 

προϋπηρεσίας με συνάφεια στο αντικείμενο, καθώς και 
κάθε πρόσφορο μέσο για την απόδειξη του ανωτέρω 
έργου/προϋπηρεσίας. 

Σημειώσεις σχετικά με τους τίτλους σπουδών: 

- Εάν ο τίτλος έχει αποκτηθεί στην αλλοδαπή, απαιτεί¬ 
ται πράξη αναγνώρισης από το ΔΙ.Κ.Α.Τ.Σ.Α, ή το Ι.Τ.Ε. για 
την ισοτιμία, ή ισοτιμία και αντιστοιχία του τίτλου, καθώς 
και αντιστοιχία της βαθμολογικής κλίμακας αυτού με τη 
βαθμολογική κλίμακα των ημεδαπών τίτλων ή πιστοποι¬ 
ητικό αναγνώρισης από τον Διεπιστημονικό Οργανισμό 
ΑναγνώρισηςΤίτλων Ακαδημαϊκών και Πληροφόρησης 
(Δ.Ο.Α.Τ.Α.Π.) περί ισοτιμίας ή ισοτιμίας και αντιστοιχίας 
καθώς και αντιστοιχία της βαθμολογικής κλίμακας αυτών 
με τη βαθμολογική κλίμακα των ημεδαπών τίτλων. 

- Εξαιρούνται από την υποχρέωση προσκόμισης πρά¬ 
ξης αναγνώρισης για την ισοτιμία και την αντιστοιχία του 
διδακτορικού διπλώματος, όσοι υποψήφιοι υποβάλλουν 
μαζί με απλό φωτοαντίγραφο του τίτλου σπουδών και 
αποφάσεις αναγνώρισης επαγγελματικών προσόντων ή 
επαγγελματικής ισοδυναμίας τίτλων αντίστοιχων κατη¬ 
γοριών εκπαίδευσης οι οποίες χορηγήθηκαν από: 

ί.Το Συμβούλιο Αναγνώρισης Επαγγελματικών Προ¬ 
σόντων (Σ.Α.Ε.Π.) (π.δ. 38/2010 (άρθρο 55) «Προσαρμο¬ 
γή της ελληνικής νομοθεσίας στην Οδηγία 2005/36/ΕΚ 
του Ευρωπαϊκού Κοινοβουλίου και του Συμβουλίου της 
7ης Σεπτεμβρίου 2005, σχετικά με την αναγνώριση των 
επαγγελματικών προσόντων» όπως τροποποιήθηκε και 
ισχύει) ή 

ϋ.Το Συμβούλιο Αναγνώρισης Επαγγελματικών Προσό¬ 
ντων (Σ.Α.Ε.Π.) (π.δ. 38/2010, άρθρο 55, για την αναγνώρι¬ 
ση της επαγγελματικής ισοδυναμίας, βάσει της παρ. 2, του 
αρ. 1 του π.δ. 38/2010, όπως ισχύει κάθε φορά) ή 

ϋί.Το Συμβούλιο Αναγνώρισης Επαγγελματικής Ισο¬ 
τιμίας Τίτλων Τριτοβάθμιας Εκπαίδευσης (Σ.Α.Ε.Ι.Τ.Τ.Ε.) 
(π.δ. 165/2000 (άρθρο 10) «Προσαρμογή της Ελληνικής 
Νομοθεσίας με ένα γενικό σύστημα αναγνώρισης των δι¬ 
πλωμάτων τριτοβάθμιας εκπαίδευσης που πιστοποιούν 
επαγγελματική εκπαίδευση ελάχιστης διάρκειας τριών 
ετών, σύμφωνα με την οδηγία 89/48/ΕΟΚ του Συμβου¬ 
λίου των Ευρωπαϊκών Κοινοτήτων») ή 

ίν.Το Συμβούλιο Επαγγελματικής ΑναγνώρισηςΤίτλων 
Εκπαίδευσης και Κατάρτισης (Σ.Ε.Α.Τ.Ε.Κ.) (π.δ. 231/1998 
(άρθρο 14) «Δεύτερο γενικό σύστημα αναγνώρισης της 
επαγγελματικής εκπαίδευσης το οποίο συμπληρώνει την 
οδηγία 89/48/ΕΟΚ, σύμφωνα με τις οδηγίες 92/51 /ΕΟΚτου 
Συμβουλίου των Ευρωπαϊκών Κοινοτήτων, 94/38/ΕΚ και 
95/43/ΕΚ της Επιτροπής των Ευρωπαϊκών Κοινοτήτων». 

ν. Κάτοχοι διπλωμάτων, πιστοποιητικών και άλλων 
τίτλων που έχουν αποκτηθεί σε χώρες μέλη της Ευρω¬ 
παϊκής Ένωσης στους οποίους έχει χορηγηθεί, βάσει 
του συστήματος αυτόματης αναγνώρισης διπλωμάτων, 
άδεια άσκησης επαγγέλματος από τις κατά περίπτωση 
αρμόδιες εθνικές αρχές (σύμφωνα με τα προεδρικά δια¬ 
τάγματα 40/1986 (Α' 14), 84/1986, (Α'31), 97/1986 (Α'35), 
98/1986, (Α'35), 53/2004 (Α'43), 40/2006 (Α' 43) και την 
υπουργική απόφαση Α4/5226/1987(Β' 613). 

- Σε περίπτωση που από την πράξη ή το πιστοποιητικό 
αναγνώρισης δεν προκύπτει το γνωστικό αντικείμενο, 


απαιτείται βεβαίωση από το Εκπαιδευτικό Ίδρυμα που 
χορήγησε τον τίτλο, η οποία να καθορίζει το γνωστικό 
αντικείμενο, καθώς και επίσημη μετάφρασή της. 

- Για όσους τίτλους σπουδών είναι σε ξένη γλώσσα, 
απαιτείται επίσημη μετάφρασή τους στην ελληνική 
γλώσσα. 

Ε. ΔΙΑΔΙΚΑΣΙΑ 

- Για την αξιολόγηση των υποψηφίων συγκροτείται, με 
απόφαση του Υπουργού Εξωτερικών, τριμελής Επιτροπή, 
η οποία αποτελείται από ένα τακτικό μέλος Δ.Ε.Π. ως 
Πρόεδρο, τον προϊστάμενο του Κ.Α.Σ. και τον Επιστημο¬ 
νικό Διευθυντή του Κ.Α.Σ. Οι επιστημονικοί συνεργάτες 
ορίζονται για τρία χρόνια, με δυνατότητα ανανέωσης, με 
απόφαση του Υπουργού Εξωτερικών, μετά από γνώμη 
της ανωτέρω επιτροπής. 

ΣΤ. Για την απόδειξη της συνδρομής των αναφερομέ- 
νων στην παράγραφο Β' προσόντων, οι υποψήφιοι, που 
θα περιληφθούν στον πίνακα επιτυχόντων, υποχρεού- 
νται να προσκομίσουν στη ΣΤ1 Διεύθυνση Προσωπικού 
και Διοικητικής Οργάνωσης του Υπουργείου Εξωτερικών 
μέσα σε τριάντα (30) ημέρες από τη δημοσιοποίηση του 
Πίνακα Επιτυχόντων τα εξής δικαιολογητικά: 

α) Δύο (2) γνωματεύσεις (ί) παθολόγου ή γενικού ια¬ 
τρού και (ϋ) ψυχιάτρου, είτε του δημοσίου είτε ιδιωτών, 
με τις οποίες πιστοποιείται η υγεία τους. 

β) Υπεύθυνη δήλωση του ν. 1599/1986 (Α' 75) περί 
(μη) παραπομπής σε δίκη και περί (μη) άσκησης ποινικής 
δίωξης. 

Σε περίπτωση άπρακτης παρόδου της ανωτέρω προ¬ 
θεσμίας ο διορισμός δεν πραγματοποιείται, ο υποψήφιος 
διαγράφεται από τον οικείο πίνακα και καλείται για ανα- 
πλήρωση ο αμέσως επόμενος. 

Η ΣΤ1 Διεύθυνση Προσωπικού και Διοικητικής Ορ¬ 
γάνωσης προβαίνει σε αυτεπάγγελτη αναζήτηση των 
κατωτέρω πιστοποιητικών των επιτυχόντων υποψηφίων: 

α) Αντίγραφο (ή απόσπασμα) ληξιαρχικής πράξης 
γέννησης. 

β) Πιστοποιητικό γέννησης από το Δήμο εγγραφής. 

γ) Πιστοποιητικό στρατολογικής κατάστασης τύπου 
Α'από το αρμόδιο στρατολογικό γραφείο. 

δ) Αντίγραφο ποινικού μητρώου για δικαστική χρήση. 

Ζ. ΔΗΜΟΣΙΕΥΣΗ 

Περίληψη της παρούσας να δημοσιευθεί σε δύο (2) 
ημερήσιες εφημερίδες πανελλήνιας κυκλοφορίας. 

Η παρούσα να αναρτηθεί: 

- Στην ιστοσελίδα του προγράμματος «ΔΙΑΥΓΕΙΑ» 

- Στην ιστοσελίδα του Υπουργείου Εξωτερικών και του 
Υπουργείου Παιδείας, Έρευνας και Θρησκευμάτων 

Η παρούσα να αποσταλεί: 

- Σε όλα τα ελληνικά Α.Ε.Ι. και Ερευνητικά Κέντρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2018 

Ο Υπουργός 

ΝΙΚΟΛΑΟΣ ΚΟΤΖΙΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Γ'611/29.05.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί ,τΓΓίτ γ/4 λ ι : ■ 1 .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























